На основу члана 5. став 3. Закона о порезима на имовину („Службени гласник РС“ бр. 26/01,42/02-одлука СУС, 80/02,80/02- др. закон,135/04,61/07,5/09,101/10,24/11,78/11,57/12-одлука УС РС,47/13,68/14-др. закон, 95/2018 и 99/2018-одлука УС,86/2019 и 144/2020) и члана 33. став 1. тачка 6. Статута општине Аранђеловац („Службени гласник општине Аранђеловац“ бр. 2/2019),

Скупштина општине Аранђеловац, на седници одржаној године, донела је

О Д Л У К У

О СТОПАМА АМОРТИЗАЦИЈЕ ЗА НЕПОКРЕТНОСТИ НА ТЕРИТОРИЈИ ОПШТИНЕ АРАНЂЕЛОВАЦ ЗА 2022. ГОДИНУ

Члан 1.

Овом Одлуком, сагласно Закону о порезима на имовину, утврђује се стопа амортизације за непокретности која ће се примењивати у поступку утврђивања пореза на имовину на непокретностима која се налазе на територији општине Аранђеловац, осим за грађевинско и шумско земљиште за 2022. годину.

Члан 2.

Утврђује се стопа амортизације у износу од 0,8% на годишњем нивоу применом пропорционалне методе, за следеће непокретности и то:

1. Станове
2. Куће за становање
3. Пословне зграде и просторије и друге (надземне и подземне) грађевинске објекте које служе за обављање делатности
4. Гараже

Члан 3.

Висину вредности непокретности коју Одељење за пореске послове Управе општине Аранђеловац утврди сагласно одредби члана 6. Закона о порезима на имовину, умањиће истеком сваке календарске године у односу на годину у којој је извршена изградња непокретности, односно у односу на годину у којој је извршена последња реконструкција објекта, за прописану стопу амортизације из члана 2 ове Одлуке, с тим што се максимално може утврдити амортизација до 40% и утврђена вредност непокретности умањити по основу амортизације највише до 40%.

Члан 4.

Ова Одлука ступа на снагу даном доношења, а примењиваће се од 01.01.2022. године.

СКУПШТИНА ОПШТИНЕ АРАНЂЕЛОВАЦ

БРОЈ:

Образложење:

Правни основ за доношење Одлуке садржан је у члану 5. став 3. Закона о порезима на имовину,којим је прописано да Скупштина јединице локалне самоуправе може прописати стопе амортизације за умањење вредности непокретности утврђену сагласно Закону осим за земљиште, с тим да годишња стопа може ићи до 1% применом пропорционалне методе, а највише 40% и чланом 33. став 1. тачка 6. Статута општине Аранђеловац којим је прописано да Скупштина општине доноси прописе и друге опште акте..

У члану 5. Став 3. Закона прописано је да се амортизација може примењивати по истеку сваке календарске године у односу на годину у којој је непокретност изграђена, односно у односу на годину у којој је извршена последња реконструкција непокретности.

У члану 5. Став 4. Закона прописано је да у случају ако Скупштина јединице локалне самоуправе не донесе Одлуку о стопама амортизације и самим тим је не утврди супротно закону или је утврди, а не објави у складу са Законом, код утврђивања пореза на имовину вредност непокретности неће се умањивати за амортизацију.

Неутврђивање стопе амортизације, односно не доношење Одлуке би значило да се порез на имовину свим пореским обвезницима повећава управо за проценат износа амортизације, а што не сме да буде циљ у поступку администрирања и убирања пореза, него супротно од тога,циљ сваке пореске администрације треба да буде проширивање круга пореских обвезника и на тај начин повећавање прихода у буџету општине без додатног повећања пореза.

У смислу изложеног, предлаже се доношење ове Одлуке.

Предлагач:

Општинско веће

Стручна обрада:

Одељење за пореске послове